สัมภาษณ์พิเศษผู้อำนวยการสำนักข่าวกรองแห่งชาติสหรัฐ เนื่องในโอกาสครบรอบหนึ่งปีการเสียชีวิตของ Osama bin Laden
รายงานพิเศษ : อะไรคือความกังวลในใจอันหนึ่งของนาย bin Laden ก่อนที่เขาจะถูกสังหาร?
VOA มีบทสัมภาษณ์พิเศษผู้อำนวยการสำนักข่าวกรองแห่งชาติสหรัฐ James Clapper เนื่องในโอกาสครบรอบหนึ่งปีการเสียชีวิตของ Osama bin Laden ในบทสัมภาษณ์นี้ คุณ Clapper บอกว่า ความกังวลในใจอันหนึ่งของนาย bin Laden ก่อนถูกสังหารคือการที่ขบวนการ al-Qaida เริ่มถูกลดบทบาทและความสนใจลง ขณะที่มีการประท้วงต่อต้านการถูกกดขี่ของรัฐบาลในประเทศตะวันออกกลางหลายประเทศ เพราะกลุ่มคนที่ประท้วงไม่ใช่มวลชนที่ต้องการก่อสงครามต้านคนจากศาสนาอื่น ตามแนวคิดของ al-Qaida คุณ Clapper บอกว่า แม้ว่า al-Qaida จะไม่มีความแข็งแกร่งเช่นในอดีต และเครือข่ายใหม่ๆส่วนใหญ่ที่เกิดขึ้นภายใต้สายใยของ al-Qaida ไม่ได้มีความมุ่งหวังที่จะก่อการร้ายในอเมริกา แต่ก็มีข้อยกเว้น คือต้องระวังเครือข่ายที่โยงใยกับ al-Qaida บริเวณคาบสมุทร Arabia เพราะกลุ่มนี้ต้องการโจมตีเป้าหมายในสหรัฐและยุโรป นอกจากนั้นต้องเฝ้าดูวิวัฒนาการของขบวนการต่อต้านรัฐบาลในประเทศอาหรับเช่นในประเทศซีเรียที่อาจเปลี่ยนไปถูกครอบงำโดยลิทธิหัวรุนแรงในอนาคต คุณ Clapper กล่าวว่า ที่อเมริกาอยู่รอดมาได้โดยปราศจากการถูกโจมตีโดยขบวนการก่อการร้ายแบบเมื่อวันที่ 11 กันยายน 2001 เพราะหน่วยงานข่าวกรองประสานงานกันดีขึ้นและมีโชคช่วยบ้างเป็นบางครั้ง โปรดติดตามรายละเอียดจากคลิปเรื่องนี้ในรายการข่าวสดสายตรงจากวีโอเอ